text: FC Fredericia mest glad for point-deling i Horsens
  04 oktober 2015 kl. 05.15
  FC Fredericia var tæt på at score sejrsmål i sidste øjeblik. Alligevel er AC Horsens mest ærgerlig over det uafgjorte resultat 1-1 i lokalopgøret lørdag aften.
  Skuffelsen hos AC Horsens var stor i omklædningsrummet  efter pointdelingen mod FC Fredericia i fodboldens 1. division. Holdet lå for anden kamp i træk i en god position til at sejre, men måtte nøjes med det ene point. Også målscorer Conor O’Brien var skuffet over resultatet.
  - Jeg er meget skuffet over vi ikke henter alle tre points i dag. Vi spiller Fredericia ud af banen i 1. halvleg og er klart det bedste hold. Vi kommer fortjent foran, men giver så et let mål væk. Ellers ville Fredericia ikke været kommet ind i kampen, mener Conor O’Brien, der i skuffelsen dog alligevel havde et positivt syn på holdets vegne.
  - Vi skal stadig huske på vi har spille 8 kampe i træk uden nederlag. Det er fantastisk flot, og det skal vi tage med videre, når skuffelsen er ude af kroppen, siger Conor  O’Brien til AC Horsens hjemmeside.
  På Twitter skinner FC Fredericias tilfredshed med at redde det ene point hjem fra Horsens klart igennem:
  Første mål i FC Fredericia for vores alle sammens Matej Podstavek, og det var pointafgørende! 👏🏻⚽️ /… https://t.co/2SJFpOwsWy
  
  